text: [{"text_idx": "#000003", "text": "Una Joensen tekur vi\u00f0 sum virkandi rektari, nu\u0301 Steinbj\u00f8rn Hardlei hevur sagt seg u\u0301r starvinum sum rektari a\u0301 Glasi."}, {"text_idx": "#000005", "text": "Una Joensen, sum ver\u00f0ur virkandi rektari inntil ny\u0301ggjur rektari ver\u00f0ur settur, hevur dru\u0301gvar royndir b\u00e6\u00f0i sum lei\u00f0ari og sum undirvi\u0301sari. Hon var lei\u00f0ari a\u0301 deildini fyri Samfelag a\u0301 Glasi fra\u0301 2016-2021, ta\u0301 hon valdi at fara fra\u0301 sum lei\u00f0ari og gerast undirvi\u0301sari burturav. Ta\u0301 Elsa Maria Holm Olsen fo\u0301r i\u0301 farloyvi fra\u0301 starvinum sum undirvi\u0301singarstjo\u0301ri fyri gymnasialt mi\u00f0na\u0301m, heitti Steinbj\u00f8rn Hardlei, rektari, a\u0301 hana um at a\u0301taka s\u00e6r ta uppga\u0301vuna i\u0301 farloyvisti\u0301\u00f0arskei\u00f0inum. Nu\u0301 ver\u00f0ur hon so eisini virkandi rektari, inntil rektarastarvi\u00f0 er ly\u0301st leyst og sett. Hetta fer v\u00e6ntandi at taka einar try\u0301ggjar ma\u0301na\u00f0ar."}, {"text_idx": "#000006", "text": "Jenis av Rana, landssty\u0301risma\u00f0ur, takkar fra\u0301farandi rektara, Steinbj\u00f8rn Hardlei, fyri ti\u0301\u00f0ina, hann hevur veri\u00f0 rektari a\u0301 Glasi. \"Steinbj\u00f8rn hevur loyst uppga\u0301vuna sum rektari avbera v\u00e6l - i\u0301 einum truplum ti\u0301\u00f0arskei\u00f0i. Eftir eitt samanleggingarti\u0301\u00f0arskei\u00f0, sum var merkt av rembingum, hevur Steinbj\u00f8rn ment sku\u0301lan vi\u0301\u00f0ari. Ha\u0301lvt a\u0301r eftir, at Steinbj\u00f8rn to\u0301k vi\u00f0, rakti Korona, sum hevur veri\u00f0 ein sto\u0301r avbjo\u0301\u00f0ing fyri alt sku\u0301laverki\u00f0. Her hava Glasir gingi\u00f0 undan og gj\u00f8rt ta\u00f0, sum kundi gerast, fyri at tryggja, at n\u00e6mingar, l\u00e6rlingar og lesandi hava fingi\u00f0 best gj\u00f8rligu undirvi\u0301sing. Pro\u0301gvini, sum eru latin a\u0301 sku\u0301lanum, eru pro\u0301gv um ta\u00f0."}, {"text_idx": "#000007", "text": "Una Joensen tekur vi\u00f0 sum virkandi rektari 1. juli 2022."}]